Stovegolvet

Stovegolvet er et fjell på øyen Stord i Vestland. Den høyeste toppen når 703 moh. og navnet har opphav i den store flaten som åpenbarer seg på toppen.

Tilkomsten er via sherpatrapper, men det er også en luftigere rute for å komme opp på «baksiden».

Historie
I 1957 ble det reist en radiomast med tilhørende trafokiosk og kontrollromshytte. Radiomasten var i drift frem til 1967, og ble revet da kommunikasjonsmasten på Kattnakken kom i drift.

I 2014 ble den tidligere trafokiosken (omtalt som «Tårnet på Stovegolvet» lokalt) totalrenovert og åpnet for allmennheten. I 2019 ble det satt opp en en sikteskive på fjelltoppen som gir en oversikt over retningen til andre fjell i Sunnhordland.

I 2020 overtok Bergen og Hordaland Turlag Tårnet og hytten som tidligere var eid av Stord tinde- og klatreklubb. I juni 2022 gjenåpnet hytten etter utvidelse og oppussing, med 21 sengeplasser og en utvendig buldrevegg.

Turmål 
Stovegolvet utgjør et populært turmål og fra toppen er det utsikt over store deler av Sunnhordland.

 Mot nord ser en Fitjarfjellet, Reksteren og Tysnes
 Mot øst ser en mot Kattnakken, over til Huglo og videre innover Kvinnherad og Folgefonna.
 Mot sør kan en se mye av lavandet sør på Stord, og videre til Bømlafjorden, Føyno og Sveio.
 Mot vest er det utsikt til Bømlo, Austevoll og Nordsjøen.

Referanser

Eksterne lenker
Gunnhild Tverdals masteroppgave fra NTNU om restaureringen av Tårnet på Stovegolvet

Stords geografi
Fjell i Vestland
Fjell under 1000 meter